У С Т А В

НА НАРОДНО ЧИТАЛИЩЕ РАЗВИТИЕ - 1873 гр.ПЕЩЕРА

 ГЛАВА ПЪРВА

 ОБЩИ ПОЛОЖЕНИЯ

 Чл.1. Народно Читалище “Развитие – 1873 ” – гр. Пещера е самоуправляващо се културно – просветно сдружение, което изпълнява и държавни задачи в областта културата.

 Чл.2. Читалището е юридическо лице с нестопанска цел. То подлежи на вписване в регистъра за организациите с нестопанска цел на окръжния съд .

 Чл.3. В дейността на Читалището могат да участват всички граждани без ограничение на възраст, пол, политически и религиозни възгледи и етническо самосъзнание.

 Чл.4. Отношенията на Читалището с Областната управа и Общината се характеризират с уважение, партньорство при обсъждане проблемите на културата в Общината, взаимодействие при запазване на своята автономия.

 Чл.5. Читалището може да се съюзява с други читалища за общи дейности без ограничаване самоуправлението на собствената си дейност и имоти.

 ГЛАВА ВТОРА

 ЦЕЛИ И ДЕЙНОСТИ

 Чл.6. Целите на Читалището са:

 1.Развитие на културния живот на населението;

 2.Запазване на местните обичаи и традиции;

 3.Развитие на творческите заложби на участниците в дейността;

 4.Разширяване знанията на подрастващите и гражданите;

 чрез развитие и обогатяване на социалната и образователна дейност

 и осигуряване на достъп до информация

 5.Възпитаване на националното самосъзнание на населението;

 Чл.7. Читалището развива следните основни дейности:

 1.Поддържането на библиотеки, читални, фоно и видеотеки;

 2.Развиване на любителско художествено творчество;

 3.Организиране школи и курсове;

 4.Организиране кино и видеопоказ, концерти и др.;

 5. Организиране на младежки дейности и граждански инициативи

 6.Краеведение;

 7.Създаване музейни сбирки;

 8.Създаване и поддържане на електронни информационни мрежи

 9. Предоставяне на компютърни и интернет услуги.

 10.Допълнителна дейност, включително и стопанска : информационна, консултантска, издателска, преводаческа и всяка друга стопанска дейност, която не е изрично забранена от закона.

 Чл.8. Допълнителните дейности могат да са със социална насоченост в сферата на физическата култура, здравеопазването, информацията, взаимоотношенията с училищата, църквата и др.

 Чл.9. Извършването на еднократни стопански актове – покупки, продажби и сключване на наемни и арендни договори, както и стопанисването на земеделската земя, да се извършва от името на читалището като юридическо лице, в съответствие с изискванията на действащата нормативна уредба .

 Чл.10. Допълнителните дейности не могат да създават условия за нарушаване на добрите нрави, да противоречат или рушат националното самосъзнание .

 ГЛАВА ТРЕТА

 ЧЛЕНСТВО

 Чл.11 /1/ Читалището има почетни, индивидуални и колективни членове;

 /2/ Почетните членове могат да бъдат български и чуждестранни граждани с особено големи заслуги към читалището. При желание те могат да упражняват право на глас;

 /3/ Действителните членове на читалището са пълнолетни лица навършили 18 години, които вземат участие в дейността на читалището и редовно плащат членски внос. Те имат право да бъдат избирани в ръководните органи на читалището – след двугодишно членство през двете години предхождащи съответното отчетно- изборно събрание. Членството до приемането на този устав се зачита.

 /4/ Спомагателните членове са лица до 18 годишна възраст. Те имат съвещателен глас. Нямат право да избират и да бъдат избирани. Желателно е да участват в дейността на читалището.

 /5/ Колективните членове съдействат за постигане целите на читалището, за поддържане и обогатяване материалната му база. Те могат да бъдат професионални организации, стопански предприятия, търговски дружества, кооперации, клубове, творчески колективи или групи и др. Колективното членство осигурява право на един глас в Общото събрание. Размерът на членски внос за Колективните членове е по тяхна преценка, но не по-малък от удесеторения размер на членския внос за действителен член физическо лице

 Чл.12. Действителните членовете на читалището имат право на информация за решенията на Настоятелството, за състоянието и използуването на имотите и материалната база, за изпълнение на бюджета, за дейността на читалищния съюз, в който членува читалището.

 Чл.13. Членството в читалището може да се прекрати в следите случаи:

1. Поради отпадане ,

в случай че е на лице едно от следните обстоятелства:

 – Невнасяне на членския внос повече от една година .

- Неявяване в три поредни заседания на Общото събрание.

2. По молба на член на читалището – по собствено желание.

3. С изключване от Общото събрание

при грубо нарушаване на Устава, непристойно поведение, уронване авторитета и името на читалището, посегателство върху имуществото на читалището и след като са взети безрезултатно всички мерки за изправяне на виновния.

 ГЛАВА ЧЕТВЪРТА

 УПРАВЛЕНИЕ

 Чл.14. Върховен орган на читалището е Общото събрание.

 Чл.15. Общото събрание се състои от действителните членове, представители на колективните членове и желаещите да участват почетни членове.

 Чл.16. Общото събрание има следните компетенции:

1. Приема, изменя и допълва Устава.

2. Отменя решения на органи на читалището.

3. Взема решения за откриване на клонове.

4. Взема решения за закупуване на недвижими имоти и за даване право на строеж върху собствени парцели.

5. Взема решения за изключване на членове от читалището.

6. Взема решения за прекратяване дейността на читалището.

7. Избира и освобождава членовете на Настоятелството, Проверителната комисия и техните председатели .

8. Утвърждава почетните членове на читалището.

9. Определя основните насоки за дейността на читалището.

10. Приема решения за членуване или прекратяване членството в читалищни сдружения и съюз.

11. Приема бюджета на читалището.

12. Приема годишния отчет в срок до 30 март на следващата година.

13. Определя размера на членския внос.

14. Взема решения за сезиране на съда за закононарушения на ръководни органи, членове на тези органи и членове на читалището.

 Чл.17. /1/ Редовното общо събрание се свиква от Настоятелството най-малко веднъж годишно. Извънредно събрание може да бъде свикано по решение на Настоятелството, по искане на Проверителната комисия или 1/3 от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

 /2/ Покана за събрание се изпраща на всеки член с право на глас в писмен вид и трябва да съдържа дневния ред, датата, часа и мястото на повеждането му и кой го свиква. Поканата трябва да бъде получена срещу подпис или връчена най-късно седем дни преди събранието. В същия срок на общодостъпни места трябва да се поставят съобщения за събранието.

 /3/ Общото събрание е законно, ако присъстват най-малко половината от членовете с право на глас.

 /4/ При липса на кворум събранието се отлага с един час.. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 /5/ Решенията по чл. 16, от т.1 до т.6 се вземат от с мнозинство най-малко 2/3 от действителните членове. Останалите решения се вземат с мнозинство повече от половината от присъстващите членове.

Решенията на общото събрание са задължителни за другите органи на читалището.

 Чл.18. Изпълнителен орган на читалището е Настоятелството, което се състои от не по-малко от 3 члена, избрани за срок от 3 години.Те не могат да имат роднински връзки по между си по права линия и по съребрена линия до четвърта степен.

 Чл.19. Настоятелството има следните компетенции:

1. Свиква общо събрание.

2. Подготвя и внася на Общото събрание проекти за решения със съответните мотиви по въпросите от дневния ред на събранията.

3. Утвърждава щата на Читалището.

4. Осигурява изпълненията на решенията на Общото събрание.

5. Подготвя и внася в Общото събрание проект за бюджет на читалището

6. Подготвя и внася в Общото събрание отчет за дейността на Читалището.

7. Утвърждава текущите планове за дейността на Читалището.

8. Взема решения за отдаване имоти под наем или за аренда за период не по-дълъг от три години.

9. Грижи се за стопанисване на земеделската земя.

10. Назначава Секретаря на Читалището и утвърждава длъжностната му характеристика.

11. Приема нови членове на Читалището.

12. Утвърждава правилник за вътрешния ред в Читалището.

 Чл.20. /1/ Настоятелството взема решения с мнозинство повече от половината от членовете му.

 /2/ Протоколите от заседанията се подписват от всички присъстващи членове на настоятелството.

 Чл.21. На заседание на Настоятелството се канят Секретаря и членовете на Проверителната комисия с право на съвещателен глас.

 Чл.22. При отпадане на член на Настоятелството , Настоятелството със свое решение може да кооптира подходящ читалищен член до следващото общо събрание.

 Чл.23. /1/ Председателят на Читалището е член на Настоятелството и се избира от Общото събрание за срок от три години.

 /2/ При напускане на Председателя, избрания от Настоятелството Зам.председател, поема неговите функции до провеждане на следващо общо събрание.

 Чл.24. ПРЕДСЕДАТЕЛЯТ:

 1.Представлява читалището.

2. Организира дейността на читалището съобразно закона, устава и реше нията на общото събрание;

 3 Свиква и ръководи заседанията на Настоятелството.

 4.Отчита дейността си пред Настоятелството и Общото събрание.

 5 Сключва и прекратява трудовите договори със служителите в читалището, съобразно утвърдения бюджет на Читалището и въз основа на решения на Настоятелството – утвърден щат.

 6 Наблюдава и контролира работата на Секретаря на читалището по организацията на текущата работа.

 7 В изискуемия от закона срок, ежегодно представя на кмета предложения за своята дейност през следващата година.

 Чл.25./1/ Секретарят на читалището е щатният организатор на основната и текущата му дейност. Той организира изпълнението на решенията на настоятелството, включително решенията за изпълнението на бюджета; организира и ръководи работата на щатния и хонорован персонал без да се намесва грубо в художествено-творческия и учебен процес. Представлява читалището заедно и поотделно с председателя.

 / 2/ Секретарят на читалището работи по безсрочен трудов договор.

 / 3 / С изтичане на мандата на едно Настоятелство договорът на секретаря не се прекратява.Новото Настоятелство може да прекрати договора само при наличието на причини по Кодекса на труда.

 / 4/ Секретарят на читалището участва в заседанията на Настоятелството със съвещателен глас.Настоятелството може да реши да кооперира кооптира секретаря като свой член за периода на мандата му, ако не е член на настоятелството

 / 5 / Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 Чл.26./1/Проверителната комисия се състои от 3 члена, избрани от Общото събрание за три години.

 /2/Членовете на проверителната комисия не могат да бъдат в трудовоправни отношения с читалището, или да са роднини на членове на Настоятелството по права линия, съпрузи, братя, сестри и роднини по сватовство от първа степен.

 /3/ (Проверителната комисия осъществява контрол върху дейността на Настоятелството, председателя и секретаря на читалището по спазване на закона, устава и решенията на общото събрание.

 /4/При констатиране нарушения Проверителната комисия уведомява общото събрание, а при данни за престъпление – органите на прокуратурата.

 Чл.27. Не могат да бъдат избирани членове на Настоятелството, Проверителната комисия или за Председател Секретар лица, осъждани за умишлени престъпления от общ характер.

 Чл. 28 Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

 ГЛАВА ПЕТА

 ИМУЩЕСТВО И ФИНАНСИРАНЕ

29. Имуществото на читалището се състои от собствени недвижими имоти, движими вещи, ценни книжа, авторски права, вземания и от предоставени за безвъзмездно ползване недвижими имоти.

 Чл.30. /1/ Читалището полага еднакви грижи на добър стопанин за опазване и обогатяване както на собственото, така и на ползваното имущество.

 / 2/ Читалището няма право да предоставят собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

 Чл.31. Читалището набира средства от следните източници:

1. Членски внос.

2. Културно просветна дейност, вкл. школи и, курсове и от информационна дейност.

3. Субсидии от държавния и общински бюджет.

4. Наеми.

5. Дарения и завещания.

6. Други приходи.

Чл.32. Читалището участва със свой упълномощен представител в комисия за разпределение на държавната и общинска субсидия.

 Чл.33. Единният читалищен бюджет се формира от всички приходоизточници – собствени и субсидии.

 Чл.34./1/Читалищното настоятелство изготвя годишния отчет за приходите и разходите, който се приема от Общото събрание.

 /2/Частта от отчета за изразходването на държавните и общински субсидии се представя в Общината в законоустановения срок.

 Чл.35. / 1/ Читалището не може да отчуждава недвижими вещи и да учредява ипотека върху тях.

 /2/. Движими вещи могат да бъдат отчуждавани, залагани, бракувани или заменени с по-доброкачествени само по решение на Настоятелството.

 /3/ Предложенията по чл. 24 т. 7 включени в Общинската программа за читалищто дело се изпълняват от читалището въз основа на финансово обезпечени договори, сключени с кмета на общината.

 ГЛАВА ШЕСТА

 ПРЕКРАТЯВАНЕ

 Чл.36. Читалището може да бъде прекратено по решение на Общото събрание или по решение на Окръжния съд.

 ГЛАВА СЕДМА

 ЗАКЛЮЧИТЕЛНИ РАЗПОРЕДБИ

 1.Читалището има кръгъл печат с надпис: Народно читалище Развитие – 1873 г. гр. Пещера

 2. Празник на Читалището е 24 май

 3. За неуредените в този устав случаи се прилага Законът за юридическите лица с нестопанска цел.

 Този устав е приет на Общо събрание на читалището на 06.11.2009 г.

Гр. Пещера

**ОТЧЕТЕН ДОКЛАД**

Относно: Работа в НЧ „Развитие – 1873” през 2019 г.

Общото събрание на НЧ „Развитие-1873” се проведе на 19.03.2019 г.,

в установения от Закона за народните читалища срок.

Събранието взе 7 Решения.

Три от тях са за приемане на отчетни документи :

Отчет за работата в НЧ „Развитие. – 1873” през 2018 г.,

Отчет за изпълнение на Бюджета на читалището за 2018 г.

и Доклад на проверителната комисия.

Другите три решения:

План за работа в НЧ „Развитие – 1873” през 2019 г.,

Бюджет на НЧ „Развитие – 1873” за 2019 г.

Бюджет за стопанска дейност през 2019 г., Счетоводна политика,

и в т 7 попълване състава на настоятелството..

Как са изпълнени те?

Решението за избор на нов член на мястото на оттеглилия се Г. Връбчев, е отразено в Агенцията по вписванията.

В годишния План за работа на НЧ „Развитие - 1873” в Раздел Организационни въпроси за 2019 г. са планувани шест заседания на читалищното настоятелство. Настоятелство е провело плануваните заседания и е разгледало плануваните 16 и 4 текущи въпроса

Взело е 20 решения.

Всичките са изпълнени.

Приходната част на бюджета за 2019 г.е изпълнена на 113.95 % , а в разходната част усвоените средства са 112.05 % от плануваните за 2019 г.

Средствата се разходват икономично и целесъобразно .

Към 01.12.2019 г., организацията няма задължения към персонала, няма данъчно задължение, няма задължения към финансови предприятия.

В раздел библиотечна дейност

за популяризиране на книгата са планувани 18 събития.

Всички те са проведени.

През 2019 г. в читалищната библиотека са регистрирани 800 читатели, посещенията им в библиотеката са 6786, а заетите от тях библиотечни документа 12362 . Интернет посещенията са 1238 . През 2019 г.библиотеката е абонирала 16 периодични издания и получава още 2 – дарения. Ново постъпилата литература е 746 тома на стойност 17460.85 лв., от които дарения са – 467 т. на стойност – 1449.56лв. . Библиотека се абонира и за образователния сайт „Уча се” в помощ на ученици, студенти, родители. Осигурява онлайн достъп до електронния си каталог и други собствени бази данни чрез интернет и предоставя дистанционни услуги на своите потребители За популяризиране на книгата са проведени : - Промоция на литературен сборник „Дебюти“

- „ 80 г. от рождението на Христо Фотев“ – Поетична вечер

- „Обществена поръчка“ – Среща разговор с автора на романа Елена Чамуркова

- „Сянката на Господ “ – премиера на книгата в Пещера и среща с автора и Яна Кременска

- „ Галерия от светове „ – Потомката на Йордан Йовков, Йова Станкова представя дебютния си роман в нашия град

- „Огън от огън се пали“ – Среща разговор с носителката на международното отличие „Най – добър учител“

- „Дъх от лятото“ – Издателска къща „Персей представя поетичното творчество на Константин Филипов

- „ Има ли места в рая“ – среща – разговор с младата авторка от българо-сирийски произход Даян Шаер

- „След нощ на литературата“ – Среща - разговор със Стефан Марковски ,съвременен писател, философ, драматург и киносценарист от Република Македония

-„Време за живот“ – Среща – разговор с писателя Маркос Хиралд Торенте – носител на наградите: „Фурест и Рока“, „Хералде“ и Националната награда за литература на Италия Стрега

- „За смисъла в живота“ – Среща разговор с Мартин Ралчевски

- „Баница с локум“ – среща – разговор с Еди Румян

- „ Преследването или седемте дни на дервиша“ – промоция на книгата на Симеон Ботев

- „Слово без граници“

Клуб „Автограф” започна вече да работи и с автори от чужбина. Продължаваме да осъществяваме подобни срещи и инициативи за превръщането на библиотеката ни в международно, културно и духовно средище.

В Календарния план за КМР през 2019 г. са заложени 49 мероприятия . В летописната книга на Читалището са регистрирани 153 концерта, театрални постановки, изложби, чествания, участия в състезания, фестивали и конкурси, литературни вечери, срещи разговори, училищни празници, градски тържества, и др. От тях: 4 от календара на културните събития на Министерството на културата, 10 традиционни и местни празници, 9 концерта от които .. на учебните заведения в Пещера, 12 театрални постановки и 22 драматизации «Разказвачът на приказки», 13 литературни вечери и срещи с писатели, 9 др.инициативи за популяризиране на книгата и привличане на читатели, 10 изложби, 12 кинопрожекции, 8 училищни празници и тържества, 15 участия на творческите ни формации в конкурси и фестивали на които са завоювали 9 златни медала и Лауреатски звания .

Реализирахме:

От календара на културните събития на Министерството на културата:

- Годишна литературна награда „Спас Зафиров”

- X V Национален пленер на детската рисунка «Пещера 2019»

- Национална библиотечна седмица

- Маратон на четенето

Традиционни и местни празници :

- Трифонова среща - Общински празник на виното

- Златна сватба «Светът е за двама»

- Честита Баба Марта

- Ден на самодееца

- Национален празник на България

- Освобождението на Пещера

- Ден на Ботев и загиналите за свободата и независимостта на България

- Отборно състезание „В света на книгите” в Световния ден на книгата

- Празник на гр. Пещера

- Ден на детето

 Концерти:

 - Богоявленски концерт църковно славянски песнопения в изпълнение на мъжки камерен хор „България“ с диригент академик Владимир Бобев.

- Благотворителен концерт „Да подкрепим малкия Реян“ с участието на формация „Антик“,Александър Александров и Ева.

- „ Благовещение“ – традиционен празничен концерт продукция на детските градини в град Пещера

- „Букет“ – Концерт на детски творчески формации от общината по повод Цветница

- „Ще си кажем Христос воскресе“ – пролетен концерт на децата от ДГ „Слънчо“

- „Христос возкресе“ – Концерт на фондация Смайл.

- „Христос возкресе“ – Концерт на творческите формации на читалището

- „Светители наши“ – Празничен сборен концерт на трите читалища от Община Пещера в прослава на Кирил и Методий.

- Участие на отличените ни самодейци в площаден празник за Деня на славянската писменост и българската просвета и култура.

 Театрални постановки:

- „Дванадесетте братя“ – Театър „Ханд“, гр. Пловдив

- „Театрална работилница „– Театър „Ханд“, гр. Пловдив

- „Безценното камъче„– Театър „Ханд“, гр. Пловдив

- „Няма места“ – Театрално музикален център Кърджали

- „Поручик Бенц“ – Софийски градски театър

- „Чешити“ – ДТ „Р. Стоянов гр. Габрово

- „Четири приказки за един змей“ – ДТ „Любомир Кабакчиев“, гр. Казанлък

- „Криворазбраната цивилизация“ - Театър „Ханд“, гр. Пловдив

- „Годеж“ –Театрален състав при НЧ „Искра – 1860“ ,гр. Казанлък

- „Коледа във филхармонията“ - Спектакъл на Ново поколение , гр. София

- „Веселите вълшебници“- ДКТ „ Д. Димов“, гр. Хасково

- „Суматоха в коледната нощ“ – Театър „Пан“ , гр. София

И 22 драматизации на „Разказвачът на приказки“ за най- малките , по проект „Бебетека“:

- „Трите прасенца”

- Куклен театър – „Дядовата ръкавичка” и „ Педя човек”

- Разказвач на приказки - „Снежанка и седемте джуджета”

- Куклен театър - „Балонена приказка” и Горската аптека”

- „Баба Марта сърдита….”- Празник Баба Марта

- Разказвач на приказки - „ Житената питка”

- Куклен театър : „Дядо и ряпа” и „ Вълкът и седемте козлета”

- „Косе Босе”

- Куклен театър - Лакомото Мече”

- „Трите прасенца” и „ Работна Мецана”

- Куклен театър - „Заекът и бодливото свинче”

- „Кой каза „Мяу”

- Куклен театър - „Агнето и вълкът”

- „Болен здрав носи” и „ Вълкът и щъркелът”

- Куклен театър - „Маша и Мечока”

- „Лъжливото овчарче”

- Куклен театър -„Котето, лъвът и мишката

- „Лисица и вълк „ и „Лъвът и петелът”

- „Червената шапчица”

- Куклен театър – „Лъв без опашка

- Театър „ Коледа и приказните герои”

- Коледен карнавал

Кинопрожекции на филмите:

 „Балерина“ , „Smart Коледа“, „Привличане“ ,“Синът на голямата стъпка“, „ Аквамен“, „Астерикс – Тайната на вълшебната отвара“ ,Escape Room: Играй или умри“ , „То“, Playmobil : Филмът, Angry Bird: Филмът и прожекция на филм „ 70 г академик Людмил Стайков“ по проект „Духовни дари“

 Литературни вечери и срещи:

- Промоция на литературен сборник „Дебюти“

- „ 80 г. от рождението на Христо Фотев“ – Поетична вечер

- „Обществена поръчка“ – Среща разговор с автора на романа Елена Чамуркова

- „Сянката на Господ “ – премиера на книгата в Пещера и среща с автора и Яна Кременска

- „ Галерия от светове „ – Потомката на Йордан Йовков, Йова Станкова представя дебютния си роман в нашия град

- „Огън от огън се пали“ – Среща разговор с носителката на международното отличие „Най – добър учител“

- „Дъх от лятото“ – Издателска къща „Персей представя поетичното творчество на Константин Филипов

- „ Има ли места в рая“ – среща – разговор с младата авторка от българо-сирийски произход Даян Шаер

- „След нощ на литературата“ – Среща - разговор със Стефан Марковски ,съвременен писател, философ, драматург и киносценарист от Република Македония

-„Време за живот“ – Среща – разговор с писателя Маркос Хиралд Торенте – носител на наградите: „Фурест и Рока“, „Хералде“ и Националната награда за литература на Италия Стрега

- „За смисъла в живота“ – Среща разговор с Мартин Ралчевски

- „Баница с локум“ – среща – разговор с Еди Румян

- „ Преследването или седемте дни н дервиша“ – промоция на книгата на Симеон Ботев

 Изложби:

- „Филмови награди“ – Изложба с отличия на Людмил Стайков от национални и международни кинофестивали и конкурси

- „ Шарен свят“ - Изложба на творческите клубове от учебните заведения в общината по проект „Шарени мъниста“

- „Международен ден на ромите“ – Изложба детско творчество на ученици от ОУ „В. Левски“ и НУ „М. Куманов“

- Фотоизложба „ 40 години ОУ „П. Р. Славейков“

- Изложба „Пленер на детската рисунка Пещера 2019 „

- „Хилда – моят град“- Фотоизложба на Васко Величков

- Фотоизложба „най- красивите библиотеки по света“

- Изложба на книги издадени преди 1940 г. от фонда на библиотеката в ОВ.

-„ Ретро спектър“ – Изложба дигитални копия на живопис Марин Маринов

- „Коледни картички“ – ръчно изработени от възпитаници на ПГХВТ „ Атанас Ченгелов“

 На наша сцена реализираха творческите си замисли :

- Клубовете по Проект „Шарени мъниста“

-- „ 70 г. детска градина „Изгрев“ – Празничен концерт на юбилярите

- Юбилеен концерт на ОУ“П.Р. Славейков“

- „Щастливо детство“ – Концерт на ДГ „Изгрев“

- „Песен за безсмъртната любов“ – Благотворителен концерт по авторски песни на Михаил Паев от ОУ „Св. Климент Охридски

- Дружество на русофилите : Областен етап на националния конкурс за руска песен, танц и поезия „Пуст всегда будет, сольнце“

ХС:

От началото на 2019 г. творческите ни формации участваха в 15 конкурси и фестивал . Във всички тях самодейците ни демонстрираха високо качество на творческия продукт в читалище „Развитие – 1873“ гр. Пещера и и завоюваха престижни отличия в тези от тях които са с конкурсен характер:

- В Детски национален конкурс „Орфееви таланти“ гр. Пловдив - солистка на ВГ „Чучулига“ Петя Билбилева завоюва златен медал

- Първо място за солово изпълнение на Стефани Ачева и първо място за ВГ „Чучулига“ в категория вокални изпълнения от детския конкурс „Букет“

- Участие на ВГ Чучулига“ в Детския фестивал без конкурсен характер в гр. Велинград „Клептузки ритми“

- В XX!!! Старопланински събор Балкан фолк 2019 ВГ „Чучулига“ с Худ. ръководител П. Куцев бе отличена с : Диплом за високи постижения, Почетна грамота за принос в съхранението и представянето на народното творчество, Диплом за достойно представяне с високи художествени постижения,Звание Лауреат и златен медал.

Индивидуални изпълнители: - Петя Библилева с всичките тези отличия, включитулно златен медал и Лауреат на фестивала Ивон Калчева – сребърен медал и Диана Карамфилова – откритие на фестивала

- X!! балкански шампионат по фолклор „Еврофолк 2019“ :

ДВГ „Чучулига“ – златен медал

ВГ „Перистера „ – златен медал и гранд при „Златен Орфей“

Петя Билбилева – златен медал и Златен Орфей

И двете групи и солистката с препоръки за представяне на българския фолклор в Световния шампионат по фолклор

- Сертификат за достойно представяне на ДВГ „Чучулега“, Квартет „Перистера „ и Група за автентичен фолклор „Родопчани“ в Х! Интернационален танцово- музикалин фолклорен фестивал „Охрид фест .2019“

Танцова формация ХОП-ТРОП участва в :

- "Пролетно хоро“ в гр. Велинград

- „ Лазарска броеница“ в гр. Брацигово

- Национален празник „Събуждане с хоро“

- „На хорото в сърцето на Родопите“ – гр. Смолян

- ХХХ!! Фестивал на фолклорните танци „Харман“ в Истамбул ,Република Турция

Децата от Школата по изобразително изкуство с ръководител Милена Балтаджиева с грамоти от:

- Рисунки за национален конкурс „ Да уловиш мига“ – гр. Русе

- Рисунки за национален конкурс „ Пейзаж от моята България“- гр. Троян

- XX Национален конкурс за детска рисунка „Пролет върху листа“ , гр. Кюстендил

- Национален конкурс за детска рисунка „Обичам те море“, гр. Варна

- Конкурс за детска рисунка „ Моята България“

- Национален пленер на детската рисунка „Пещера -2019“, на който сме домакини.

В заключение: Читалището води редовен организационен живот. Настоятелството изпълнява своите отговорности ефективно и създава предпоставки за съхраняване и развитие на културните традиции и читалищното дело в нашия град. Представляващите осигуряват благоприятни условия на труд , обезпечават правата на работещите по Кодекса на труда. Управляват бюджета съобразно взетите Решения от Общото събрание и читалищното настоятелство. Служителите спазват трудовата дисциплина, прилагат професионалните си умения в изпълнение на задачите и постигат очакваните резултати .

Читалищното ръководство изказва благодарност на всички доброволци, читалищни членове, изпълнители и ръководители в художественотворческите формации и щатните служители за инициативността и усилията вложени за утвърждаване имиджа на нашето читалище като едно от водещите в Пазарджишка област.

Пожелаваме на всички вдъхновение и творчески успехи .

Вносители : …………………………….

 / М. Златкова /

 Секретар на НЧ „Развитие – 1873”

Председател на НЧ „Развитие – 1873“ : ……………………………………

 / В. Климентова /

**ПЛАН**

за

работа на Народно читалище „Развитие - 1873”- Пещера

през 2020 г.

І. ОРГАНИЗАЦИОННИ ВЪПРОСИ:

І.1 Общо събрание :

 1. Отчетен доклад за дейността на читалището през 2019 г.

 2. Отчет за изпълнение на годишния Бюджет за 2019 г.

 3. Доклад на Проверителната комисия.

 4. Приемане на план за работа през 2020 г.

 5. Приемане Бюджет на Читалището за 2020 г.

 6. Оповестяване счетоводната политика на читалището

 и приемане на Бюджет за стопанска дейност за 2020 г.

І.2 Заседания на настоятелството:

 Януари:

1. Информация за констатации от инвентаризация за 2019 г.

2. Годишен финансов отчет 2019 г.

3. Приемане на проектобюджет на НЧ „Развитие - 1873” за 2020 г.

 4. Приемане на щатно разписание за 2020 г.

 5. Текущи.

 Февруари:

 1. Насрочване на дата и дневен ред за провеждане на редовно общо събрание

 2. Определяне на проектосъстав на комисии за делово протичане на

 събранието

3. Обсъждане Отчетния доклад за работа в НЧ „Развитие - 1873” през 2019 г.

4. Текущи.

 Юли:

1. Отчет за изпълнение през първото полугодие на взетите решения от Общото събрание и читалищното настоятелство.

2. Резултатите от творчески сезон 2019 – 2020 г.

3. Състояние и проблеми на МТБ .

4. Отчет за финансиране на дейността през първото полугодие на 2020 г.

5. Текущи.

 Септември:

1. Утвърждаване на художественотворчески формации и хонорарните

 плащания на ръководителите им през новия сезон.

3. Текущи.

 Октомври

1. Приемане на програма за работа в Читалище „Развитие” през 2021 г.

2. Текущи

 Декември:

1. Отчет за работата на библиотеката през 2020 г.

 2. Отчет за КМР и ХС в читалището през 2020 г.

3. Отчет за изпълнение на Бюджет 2020 г.

 4. Отчет за изпълнение на взетите решения от Общото събрание и

 читалищното настоятелство през 2020 г.

 6. Текущи.

ІІ - ХУДОЖЕСТВЕНО ТВОРЧЕСКА ДЕЙНОСТ:

ІІ.1. Календарен план за КМР през 2019 г.

№ Дата Мероприятие

 Януари

 1 6 Празничен Богоявленски концерт

 2 15 85 г. от рождението на Дамян Дамянов и 80 г. от рождението на Недялко Йорданов : "Да превърнеш живота в стихове"- Музикално-поетичен рецитал- ОВ

 февруари

 3 1 „ Цар на виното” – Обявяване класацията на вина на местни винари

 5 100 г. от рождението на Леда Гео Милева (1920 – 2013), българска поетеса, преводач, общественик – „Разкажете ми приказка”-четене на приказки с ученици от 2-ти клас наОУ”П.Р.Славейков” - ДО

 4 14 „Златна сватба ”- Празник на брачните двойки 50 г. юбилей

 5 27 Ден на РОЗОВАТА фланелка и

Ден за борба с ТОРМОЗА в УЧИЛИЩЕ - Читалня

 Март

6 1 Ден на самодееца

7 3 Национален празник на България

8 8 Международен ден на жената

9 10-12 Връчване на читателски карти на осмокласници.-ОВ

10 23 Смях с Чудомир"- Литературно четене на кратки разкази от писателя по повод 130 години от рождението му.-ОВ

11 25 „ Благовестие“– Концерт на ДГ В Пещера

 Април

12 02 Международен ден на детската книга - 215 г. от рождението на Ханс Кристиан Андерсен (1805 – 1875) датски писател на детски приказки – ученици от 2-ри клас на ОУ”Св.Патриарх Евтимий”на гости в приказния свят на Андерсен – ДО

13 12 Пролетен концерт „Цветница“

14 19 Великденски празници

15 23 Световен ден на книгата и авторското право – „ В света на книгата“ –средношколско мероприятие за учащи- Читалня

16 23 Приемане на първокласници за членове на библиотеката- ДО

 Май

17 6 Ден на Пещера

18 11 Ден на библиотекаря

Връчване на Националната литературна награда „Спас Зафиров”

19 Национална кампания – Библиотечна седмица 2020

20 24 Ден на славянската писменост и българската просвета и

култура - Празничен концерт

 Юни

21 1 Международен ден на детето.

22 25 120 г. от рождението на Антоан Дьо Сент-Екзюпери (1900 – 1944), френски писател и летец - „Шапка или боа глътнала слон”събеседване по книгата „Малкият принц” с ученици от СУ”Св.Климент Охридски”- ДО

 Юли

23 1-31 „Лято в библиотеката -”Творчески игри и забавления в ДО

24 25 "Любя, тача и милея…" - урок по родолюбие по повод 170 г. от рождението на Иван Вазов, български поет, писател и драматург, наричан „Патриарх на българската литература“. -ОВ

 Септември

25 14 "Време разделно"- 90 г. от рождението на Антон Дончев, български писател.-ОВ

 21 "Сергей Есенин, великият мъдрец във вечното момче"- поетична вечер по повод 125 г. от рождението на поета.-ОВ

26 30 В навечерието на 1-ви октомври- Международен ден на музиката и поезията- среща с автора и композитора Явор Перфанов

 Октомври

27 1 Ден на поезията и музиката" Музикално- поетично матине"-ОВ

28 17-20 Национален пленер на детската рисунка „ Пещера – 2020“

29 23 100 г. от рождението на Джани Родари (1920 – 1980), италиански писател, автор на детска литература „Искам да съм храбър като Лукчо” четене откъси от книгата с децата от 3-ти клас на ОУ”Михаил Каролиди”-ДО

 Ноември

30

 1 Ден на народните будители

31 9 "Познатият и непознатият Йовков"-изложба и открит урок за ученици по случай 140 г. от рождението на големия български писател и драматург, класик на българската литература-ОВ

32 17

33 21 Ден на християнското семейство

 Декември

34 16 "Бетовен-музикалният гений"- мултимедийна презентация за 250 годишнината от рождението на Лудвиг Ван Бетовен немски класически композитор.-ОВ

35 30 185 г. от рождението на Марк Твен (1835 – 1910), американски писател, журналист и хуморист „Какви ги вършат Том и неговия приятел Хъкълбери Фин” разговор с ученици от 4-ти клас на ОУ”Михаил Каролиди”- ДО

36 20-31 Коледни и новогодишни празници /по специална програма/

ІІ. 2 Любителско художествено творчество:

1. Участие в регионални, национални и международни конкурси и фестивали:

ДВГ „Чучулига”

- Национален конкурс „Орфеева дарба“ - София, м. март

- НМФК „Орфееви таланти“ – Пловдив , м. март

- Национален конкурс „Орфеево изворче“ – Стара Загора, м. април

- Втори фолклорен конкурс „Широка лъка пее, свири и танцува“ – м. април

 Група за автентичен фолклор

- Седми международен самодеен празник – с. Равногор, м. юли

- XI Събор на Народното Творчество в гр.Копривщица – м. август

ВГ „Перистера“

- Фолклорен фестивал „Столетово пее“- м. май

- Фолклорен фестивал „Ха надпей ме“ - с.Левски , м. май

- Фолклорен фестивал „Да съхраним българското“ – гр .Септември , м. май

- Седми международен самодеен празник – с. Равногор, м. юли

- XI Събор на Народното Творчество в гр.Копривщица – м. август

Танцов състав „Хоп – троп”

- „Пролетно хоро“- Велинград , м. март

- „Лазарска броеница“ - Брацигово“, м. април

- Турне в Истамбул - Р Турция, м. юли

- Международен фолклорен фестивал „ Охрид 2020“ - Р Северна Македония,м. август

- „ На хорото в сърцето на Родопите“ – гр. Смолян, м. ноември

Детска танцова формация : - Национален конкурс за руска песен и танц „ Пусть всегда будет сольнце“ - Национален конкурс „Букет“ гр. София, м. април - Втори фолклорен конкурс „Широка лъка пее, свири и танцува“ – м. април - Турне в Истамбул - Р Турция, м. юли

- Международен фолклорен фестивал „ Охрид 2020“ - Р Северна Македония,м. август

Литературен клуб „Искри”

- Участия в регионални и национални конкурси

 Школа по изобразително изкуство

- Участия в регионални и национални конкурси

2. Домакини на регионални и национални творчески срещи и конкурси

- Национален пленер на детската рисунка „Пещера-2020”

- Национален литературен конкурс „Спас Зафиров”

3. Участие в програми на общински и градски тържества и чествания по заявка на организаторите.

 ІІІ - Библиотечна дейност:

СТРАТЕГИЧЕСКА ЦЕЛ :

Утвърждаването на библиотеката като модерна културна институция и местен информационен център при рационално използване на традиционни и нетрадиционни технологии в областта на събирането, разкриването, съхраняването и предоставянето на библиотечни документи и всякакъв вид информация за широк кръг потребители в община Пещера, чрез научно организирани колекции, достъп до външни бази данни и създадената в библиотеката библиографска информация.

 ОСНОВНИ ЗАДАЧИ:

Читалищната библиотека :

1. Окомплектова, организира и опазва фондовете си в съответствие с изискванията на нормативните документи и правила;

2. Осигурява свободен, равен и неограничен достъп до информация на всички потребители;

3. Извършва библиотечно-информационно обслужване и междубиблиотечно заемане/ по установени правила/;

4. Осигурява възможност за достъп до национални и международни информационни бази данни, включително онлайн;

5. Осигурява онлайн достъп до електронния си каталог и други собствени бази данни чрез интернет и предоставя дистанционни услуги на своите потребители;

6. Съхранява местната книжнина и печат - издирва, организира, съхранява и предоставя за ползване краеведски документи, публикации и информация за община Пещера;

7. Организира и провежда културно - образователни инициативи, насочени към насърчаване на любовта към книгите и четенето;

8. Разработва и участва в реализирането на програми и проекти, свързани с продължаващо образование, културна интеграция и гражданско участие в подкрепа на препоръките за обучение през целия живот и изграждане на информационна грамотност;

9. Поддържа партньорски контакти с институции, обществени организации, НПО, клубове, сдружения, съюзи и библиотеки от страната и чужбина;

10. Подпомага и участва в социологически проучвания във връзка с книгата и четенето;

11. Оказва съдействие на общинското ръководство при реализиране на културната политика в областта на библиотечното дело;

12. Оказва съдействие на Министерство на културата при осъществяване на държавната политика в областта на библиотечно – информационното обслужване;

За дейностите по реализиране на основните задачи е разработен конкретен план одобрен от настоятелството на НЧ“Развитие – 1873“.

Председател : ………………………

 / Верка Климентова /

**Състав на Настоятелството на НЧ“Развитие 1873“ :**

Председател : Верка Петрова Климентова

 Членове: Величка Василева Василева

 Елена Димитрова Ацинова

 Николай Емилов Балабанов

 Радка Георгиева Кръстева

**Състав на Проверителната комисия на НЧ“Развитие 1873“ :**

Председател: Лиляна Запрянова Доганова

Членове: Ана Младенова Ганева

 Елена Петрова Шопова